Miontuairiscí chruinniú Bhord Oideachais agus Oiliúna Átha Cliath agus Dhún Laoghaire (BOOÁCDL) a tionóladh ar MS Teams agus trí ghlao comhdhála.

Cruinniú: 4:30 i.n., an 15 Samhain 2021

**I láthair:** An Clr. Kazi Ahmed, an Clr. Cathal Boland, an Clr. Michael Clark, an Clr. Brigid Manton,

An Clr. Yvonne Collins, an Clr. Pamela Conroy, Anne Genockey, Daneve Harris, an Clr. Peter Kavanagh, an Clr. Pamela Kearns, Colm Kilgallon, Claire Markey, Gerry McGuire, an Clr. Joe Newman, Brendan O’Halloran, Ken Farrell.

**Leithscéalta:** An Clr. Una Power, an Clr. John Walsh

**As láthair:** An Clr. Ed O’Brien

**I láthair:** Caitríona Murphy, POF; Debbie Howlett, Stiúrthóir na Rannóige Tacaíochta agus Forbartha Eagraíochta; Adrian Flynn, Stiúrthóir Scoileanna, Noel Kelly, Stiúrthóir Scoileanna, Siobhan Lynch, Stiúrthóir Breisoideachais agus Oiliúna, Emma Maloney, Cúntóir Pearsanta le SMT.

Doiciméid:

Arna nUaslódáil go Leictreonach

**Fáilte**

Chuir an Cathaoirleach, an Clr. Joe Newman, fáilte roimh gach duine chuig an gcruinniú.

**Tugadh na leithscéalta ar aird**

**Comhbhrón**

Rinneadh comhbhrón le teaghlaigh bhaill foirne ar bhásaigh duine muinteartha leo le mí anuas.

1. **Coinbhleachtaí Leasa a Chur in Iúl**

Níor cuireadh aon choinbhleachtaí in iúl

1. **Ábhair le Réiteach ag an mBord**

**Miontuairiscí** Faomhadh miontuairiscí an chruinnithe roimhe sin a bhí ar siúl ar an 17 Deireadh Fómhair 2021.

**Molta: An Clr. Cathal Boland**

**Cuidithe: An Clr. Brigid Manton**

1. **Ábhair le tabhairt ar aird ag an mBord**

Coistí an Bhoird **Tugtha ar Aird**

1. **Ábhair arna gCur faoi Bhráid ag an bhFeidhmeannas**

**Tuarascáil an POF** – Dé Luain an 15 Samhain 2021

Agus sinn ag feidhmiú fós ar aon dul le comhairle sláinte poiblí agus rialtais, lena n-áirítear comhairle ón Roinn Oideachais agus ón Roinn Breisoideachais agus Ardoideachais, tá scoileanna/coláistí agus ionaid fós ag feidhmiú de réir na dtreoirlínte iomchuí. Tá cruinnithe fós á dtionól ar líne ar aon dul le comhairle ón rialtas. De réir na treoraíochta ón tseachtain seo caite, moltar d’fhoireann na Ceannoifige oibriú ón mbaile nuair is féidir sin agus leanfaimid orainn ar bhealach an-chúramach agus céimnithe de réir mar a dhéanaimid forbairt agus comhairliúchán ar Bheartas um Chianobair agus ar Bheartas um an gCeart chun Dícheangal a Dhéanamh agus iarracht á déanamh againn maireachtáil le COVID fad a dhéanaimid athcheangal lena chéile chun díriú ar theagasc agus foghlaim inár suíomhanna go léir.

Aithním ceannaireacht Stiúrthóirí Scoileanna, TFE agus BOaO agus na foirne go léir. Is mian liom dea-scéala a roinnt libh, gur chuir Nichola agus Thomas fáilte roimh a n-iníon álainn, Saorlaith Rose Keane an tseachtain seo caite; tá siad go léir ag déanamh go maith. Fearaim fáilte roimh Noel Kelly a ghlacfaidh ról an Stiúrthóra Scoileanna fad a bheidh Nichola ar shaoire mháithreachais. Is Príomhoide CP an Ghrifín é Noel, a thosaigh an tseachtain seo caite agus a chuirfidh é féin in aithne daoibh ar ball. Tabharfaidh an Fhoireann Ardbhainistíochta tacaíocht do Noel le linn a thréimhse ionduchtaithe. Ghlac an Leas-phríomhoide, Edel Morrow, le post an Phríomhoide. Guímid gach rath ar gach duine ina ról nua.

Sna míonna amach romhainn, beimid ag obair ar ár Ráiteas Straitéise; beidh Rosemarie McGill ina príomhoifigeach forbartha ag obair leis an bhFoireann Ardbhainistíochta agus tá cuideachta darb ainm Mazars faighte againn chun tacú linn. Beidh siad i dteagmháil libh go léir sna seachtainí amach romhainn.

Maidir leis na tuarascálacha TFE, is mian linn a chinntiú go mbeidh go leor ama againn do na nuashonruithe i ndáil le Foirgnimh, Acmhainní Daonna agus Airgeadas. Labhróidh Debbie libh fúthu sin. Roimhe sin, tabharfaidh an Stiúrthóir TFE (Siobhan Lynch) nuashonrú daoibh, tabharfaidh Adrian nuashonrú daoibh ar thuarascáil na Stiúrthóirí Scoileanna agus cuirfidh Noel é féin in aithne daoibh.

**Stiúrthóir Breisoideachais agus Oiliúna**

**Athoscailt coláistí agus ionad BOaO**

Tá treoraíocht ó BOOÉ agus ó Ghrúpa Oibre Pháirtithe Leasmhara BOaO á leanúint ag coláistí agus ionaid BOaO i BOOÁCDL i gcónaí, lena n-áirítear an “Ráiteas ar Fhilleadh Sábháilte BOaO.” An sprioc atá againn ná díriú ar leas agus ar shábháilteacht ar bhfoghlaimeoirí agus ár bhfoirne fad a éascófar rochtain ar na hionaid don líon is airde mac léinn agus is féidir freastal orthu go sábháilte ar an láthair faoi na srianta reatha.

**An tAthbhreithniú Tosaigh**

Tá foireann BOaO um Dhearbhú Cáilíochta i mbun ullmhúcháin don chéad athbhreithniú seachtrach ar chórais BOaO maidir le dearbhú cáilíochta. Tá an Phróifíl ar Sholáthróirí agus an Tuarascáil Féinmheasúnaithe á dtabhairt chun críche faoi láthair ag an Aonad um Dhearbhú Cáilíochta, Pleanáil agus Straitéis. Is doiciméad cuimsitheach a bheidh sa Tuarascáil Féinmheasúnaithe, bunaithe ar aiseolas ó bhaill foirne, foghlaimeoirí agus páirtithe leasmhara eile, agus ar thaithí daoine ar bheith ag obair/ag foghlaim le BOOÁCDL. Beidh an Tuarascáil mar bhonn faisnéise do Phlean um Fheabhsú Cáilíochta amach anseo.

**An Ciste um Míbhuntáiste Oideachasúil a Mhaolú (MAEDF): Babhta 2**

Tionóladh Babhta 2 den MEADF i mí na Samhna agus mar thoradh air, rinne roinnt iarratasóirí inmheánacha iarratas ar chistiú do thionscadail chun míbhuntáiste oideachasúil a mhaolú. D’fhormheas an Painéal Formheasta €30,000 breise. Cuirfear an toradh in iúl do na hionaid/scoileanna a n-éireoidh leo chomh luath agus a dheimhníonn SOLAS leithdháileadh an chistithe sin do na hiarratais rathúla.

**Is féidir iarratais ar chláir BOaO a dhéanamh tríd an CAO anois**

D’oibrigh foireann pleanála BOaO le BOOÉ agus an CAO ar thionscadal píolótach lena chinntiú gur féidir iarratas ar chláir ar leibhéal 5 & 6 a sholáthraítear i gcoláistí agus ionaid BOaO agus atá dírithe ar fhágálaithe scoile a dhéanamh tríd an CAO in 2022. Tá an CAO oscailte d’iarratais le haghaidh 2022 anois agus tá 37 gclár iar-Ardteistiméireachta BOOÁCDL ar fáil ar an CAO anois agus iad níos inrochtana don chohórt sin.

**Comhaontú Feidhmíochta Straitéiseach nua le SOLAS 2022-2024**

Cuirfear tús an tseachtain seo le comhairliúchán ar Chomhaontú Feidhmíochta Straitéiseach nua idir BOOnna, lena n-áirítear BOOÁCDL agus SOLAS le haghaidh 2022-2024. Beidh an comhaontú nua sin ar aon dul le Colúin Straitéise agus Straitéiseacha BOaO agus cumhdófar ann spriocanna agus torthaí nua. Is dócha go n-áireofar le spriocanna nua fócas ar thacú le fostaíocht dul chun cinn laistigh do BOaO, chomh maith le dul ar aghaidh chuig AOaO, cuimsiú grúpaí imeallaithe a chothú, deiseanna cur le scileanna ar feadh an tsaoil agus na gairme a sholáthar, chomh maith le fócas níos mó ar scileanna sonracha a fhorbairt maidir le hiarfheistiú, scileanna glasa, foirgníocht, agus líon níos airde áiteanna printíseachta. Tá spriocanna le tabhairt chun críche faoi dheireadh mhí na Nollag 2021. Comhaontaíodh na Comhaontuithe Feidhmíochta Straitéiseacha i mí Aibreáin 2021.

**Stiúrthóirí Scoileanna**

Thug Adrian Flynn nuashonrú ar na forbairtí is déanaí i scoileanna agus roinn sé an chéad eagrán den nuachtlitir leis an mBord. Chuir an Stiúrthóir Gníomhach Scoileanna, Noel Kelly, é féin in aithne do na comhaltaí boird.

**Stiúrthóir ar Thacaíocht agus Fhorbairt Eagraíochta (TFE) - Tuarascáil TFE**

Thug Debbie Howlett nuashonruithe ar an Tuarascáil Airgeadais agus ar an Tuarascáil Foirgneamh.

**5.1 Tuarascáil Airgeadais Tugtha ar Aird**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **BORD OIDEACHAIS AGUS OILIÚNA ÁTHA CLIATH AGUS DHÚN LAOGHAIRE**  **TUARASCÁIL AIRGEADAIS** | | | | | | | |  |
| **AN BHLIAIN GO DTÍ SEO Deireadh Fómhair 2021** | | | | | | | |  |
|  | **Clár** | **Airgid Deontais Tosaigh**  **Iarmhéid** |  | **Fáltais** |  | **Íocaíochtaí** |  | **Airgid Deontais Deiridh**  **Iarmhéid** |
|  |  | **An 1 Eanáir 2021** |  |  |  |  |  | **An 31 Deireadh Fómhair 2021** |
| **IOMLÁN NA PRÍOMHSCÉIME MAR PHÁ** | | **324,028** | | **(97,355,537) 97,712,535** | | | | **681,026** |
| **IOMLÁN NA PRÍOMHSCÉIME NEAMHPHÁ** | | **(2,662,101)** | | **(6,964,322) 6,588,207** | | | | **(3,038,216)** |
| **AN tIOMLÁN A BHAINEANN LEIS AN bPRÍOMHSCÉIM** | | **(4,756,721)** | | **(5,320,484) 2,986,646** | | | | **(7,090,559)** |
| **IOMLÁN NA mBUNSCOILEANNA** | | **(799,874)** | | **(1,716,843) 1,316,332** | | | | **(1,200,385)** |
| **CAIPITEAL IOMLÁN** | | **(9,608,231)** | | **(13,311,204) 11,858,635** | | | | **(11,060,800)** |
| **IOMLÁN NA nDEONTAS TRÍÚ LEIBHÉAL** | | **(171,666)** | | **- -** | | | | **(171,666)** |
| **AN tIOMLÁN NACH mBAINEANN LEIS AN bPRÍOMHSCÉIM** | | **(3,112,051)** | | **(32,003,626) 31,939,133** | | | | **(3,176,544)** |
| **IOMLÁN NA nIONAD OILIÚNA** | | **(8,011,814)** | | **(30,043,025) 24,891,447** | | | | **(13,163,392)** |
| **IOMLÁN NA SEIRBHÍSÍ ÓIGE** | | **(1,222,537)** | | **(10,150,290) 8,463,302** | | | | **(2,909,525)** |
| **IOMLÁN NA GNÍOMHAIREACHTA** | | **(907,157)** | | **(2,517,497) 3,054,965** | | | | **(369,689)** |
| **IOMLÁN AN FHÉINMHAOINITHE** | | **(6,860,848)** | | **(8,573,581) 2,738,972** | | | | **(12,695,457)** |
| **Iarmhéid Bainc** | | **(37,788,972)** | | **(207,956,409) 191,550,174** | | | | **(54,195,207)** |
|  | Bhí iarmhéid thart ar €54m sa chuntas bainc ag BOOÁCDL amhail ag deireadh mhí Dheireadh Fómhair 2021 | | |  |  |  |  |  |
|  | Tá na deontais bhreise seo a leanas faighte ón Roinn Oideachais agus Scileanna agus SOLAS go dtí seo chun caiteachas a bhaineann le COVID-19 a chlúdach. Tá na deontais sin san áireamh sa Phríomhscéim Ghaolmhar, | | | | | | |  |
|  | Deontais Bunscoile, deontais nach mbaineann leis an bPríomhscéim, deontais Chaipitil agus nach mbaineann leis an bPríomhscéim sa tábla thuas. | |  |  |  |  |  |  |
|  |  | Iarmhéid Tosaigh |  | Fáltais |  | Íocaíochtaí |  | Iarmhéid Deiridh |
| Bainteach le PS | Deontas COVID19 | 0 |  | 0 |  | 0 |  | 0 |
| Bainteach le PS | DEONTAS LE CÚNTÓIR A FHOSTÚ IN AIMSIR COVID-19 | (10,666) |  | 10,300 |  | 366 |  | 0 |
| Bainteach le PS | DEONTAS TACAÍOCHTA GLANTACHÁIN COVID19 | (27,499) |  | (395,288) |  | 257,077 |  | (165,710) |
| Bainteach le PS | DEONTAS LE hAGHAIDH MAOIRSEACHT FHEABHSAITHE IN AIMSIR COVID19 | (277,672) |  | (968,991) |  | 671,566 |  | (575,097) |
| Bainteach le PS | DEONTAS LE hAGHAIDH DÍGHALRÁIN AGUS TCP IN AIMSIR COVID19 | (175,277) |  | (729,399) |  | 377,484 |  | (527,192) |
| Bunscoil | DEONTAS LE CÚNTÓIR A FHOSTÚ IN AIMSIR COVID-19 | (3,638) |  | 1,417 |  | 2,221 |  | 0 |
| Bunscoil | DEONTAS TACAÍOCHTA GLANTACHÁIN COVID-19 | (52,978) |  | (95,770) |  | 77,702 |  | (71,046) |
| Bunscoil | DEONTAS LE hAGHAIDH DÍGHALRÁIN AGUS TCP IN AIMSIR COVID-19 | (55,398) |  | (136,001) |  | 107,533 |  | (83,866) |
| Caipiteal | DEONTAS I LEITH MIONOIBREACHA COVID 19 | (2,697,983) |  | 0 |  | 1,317,704 |  | (1,380,279) |
| BOaO | Forchostais COVID19 | (176,053) |  | (209,125) |  | 156,288 |  | (228,890) |

**5.2 Tuarascáil ar na Foirgnimh Tugtha ar Aird**

**Tuarascáil ar an gClár Caipitil/Tógála**

Mórthionscadail Chaipitil 2021

|  |  |  |
| --- | --- | --- |
| **Ainm & Seoladh an Tionscadail.** | **Ceantar.** | **Stádas/Nuashonrú Tionscadail.** |
| Coláiste Pobail Bhaile Brigín, Iomaire na Giúise, Sráid an tSéipéil, Baile Brigín. | Contae Bhaile Átha Cliath Thuaidh  Ceantar Chomhairle Contae Fhine Gall | Tógáil Scoile nua,  Céim 2B á hullmhú don Roinn Oideachais.  Dáta críochnaithe measta Nollaig 2021 |
| Coláiste Pobail Naomh Fhionáin, Feirm an Chaisleáin, Sord. | Contae Bhaile Átha Cliath Thuaidh  Ceantar Chomhairle Contae Fhine Gall | Tógáil Sínte, 13 Sheomra Ranga Ginearálta & Shainsheomra.  BOOÁCDL ag obair i gcomhar leis an DOE ar scóip leasaithe.  Ordú Taisc eisithe maidir leis an gcóiríocht shealadach atá de dhíth. Obair Deartha ar bun |
| Coláiste Pobail Ard Giolláin, Fearann an Chaisleáin, Baile Brigín, Co. Bhaile Átha Cliath. | Contae Bhaile Átha Cliath Thuaidh  Ceantar Chomhairle Contae Fhine Gall | Lorgaíodh Tairiscintí le haghaidh Oibreacha Feabhsúcháin. Ag fanacht ar chinneadh ón Roinn Oideachais faoin tairgeoir a n-éireoidh leis. Cinneadh le déanamh go luath |
| Coláiste Pobail Leamhcáin, Céide na hEascrach, Leamhcán. | Baile Átha Cliath Thiar Theas  Comhairle Contae Átha Cliath Theas. | Conraitheoirí Réamhcháilithe. Sainchomhairleoir ag ullmhú freagraí ar bharúlacha ón Roinn Oideachais maidir le réamhcháiliú |
| Coláiste Chilliain, 96-116 Seanbhóthar Nangair, Cluain Dolcáin, Baile Átha Cliath 22. | Baile Átha Cliath Thiar Theas,  Comhairle Contae Átha Cliath Theas. | Ghlac an Roinn Oideachais leis an tairiscint. Eisíodh litreacha ar na Conraitheoirí ar éirigh agus nár éirigh leo |
| Scoil Speisialta Beinin Casa.  1 Ascaill Chnoc Mhuirfean, An Charraig Dhubh, Co. Bhaile Átha Cliath | Baile Átha Cliath Thoir Theas.  Comhairle Contae Dhún Laoghaire/Ráth an Dúin. | Athchóiriú an fhoirgnimh reatha.  Céim 2b le heisiúint chuig an Roinn Oideachais lena faomhadh. |

|  |  |  |
| --- | --- | --- |
| Coláiste Pobail Naomh Caoimhín, Cluain Dolcáin. Baile Átha Cliath 22. | Comhairle Contae Átha Cliath Theas. | Seomraí Ranga Riachtanais Speisialta Oideachais (SEN) 2.  Stop curtha le hoibreacha deartha. Meastóireacht ar an Scoil Uile fós ar siúl. Ordú Taisc eisithe maidir leis an gcóiríocht shealadach atá de dhíth. Oibreacha deartha ar siúl |
| Scoil Speisialta Phobail Danu, Bóthar an Bhearnbhálaigh, Páirc Hans, Baile Átha Cliath. | Co. Bhaile Átha Cliath Thiar.  Ceantar Chomhairle Contae Fhine Gall. | Oibreacha foirgníochta fós ar siúl |
| GS Reachrann,  Bóthar Grange Abbey, Baile Átha Cliath 13. | Contae Bhaile Átha Cliath Thuaidh | Réamhcháiliú conraitheoirí tugtha chun críche. Sainchomhairleoir ag ullmhú freagraí ar bharúlacha ón Roinn Oideachais. Iarratas um Chóras Réamhrabhaidh amuigh ar tairiscint |
| Coláiste Pobail na Sceirí,  Sráid Bhaile Brigín, Bóthar Pháirceanna an Bhaile, Na Sceirí, Co. Bhaile Átha Cliath. | Contae Bhaile Átha Cliath Thuaidh.  Ceantar Chomhairle Contae Fhine Gall. | Foireann Deartha faighte ach amháin Ailtire Comhairleach. Tuarascáil bhreise á hullmhú ag BOOÁCDL le heisiúint chuig an Roinn Oideachais |
| Coláiste Pobail Mhóin Seiscinn, Tamhlacht, Baile Átha Cliath 24. | Contae Bhaile Átha Cliath Theas  Comhairle Contae Bhaile Átha Cliath Theas | Buiséad Faofa le haghaidh Aonad Riachtanas Speisialta. Foireann deartha á faomhadh. |
| SEN Páirc Bhaile Choilín, Rualach, Cluain Dolcáin, Baile Átha Cliath 22. | Contae Bhaile Átha Cliath Theas  Comhairle Contae Átha Cliath Theas. | Tuarascáil Chéim 2b á hullmhú ag an bhFoireann Deartha faoi láthair le heisiúint chuig an Roinn Oideachais le faomhadh a fháil dul ar aghaidh chuig an gcéad chéim eile. Ag fanacht ar thoradh tairiscintí maidir le cóiríocht shealadach |
| Clár Oibreacha Samhraidh 2020. |  | Na hoibreacha uile 95% tugtha chun críche |
| TIONSCADAIL CHÓIRÍOCHTA SHEALADACHA 2021 | | |
| Ainm & Seoladh an Tionscadail. | Achar. | Stádas/Nuashonrú Tionscadail. |
| TA Fhine Gall  Bóthar Sea Town, Páirceanna an Bhaile, Sord Co. Bhaile Átha Cliath. | Contae Bhaile Átha Cliath Thuaidh  Ceantar Chomhairle Contae Fhine Gall | Plé leanúnach idir an DOE, Comhairle Contae Fhine Gall agus BOOÁCDL. |

*Réadmhaoin: Samhain 2021.*

|  |  |  |
| --- | --- | --- |
| ***Réadmhaoin*** | ***Nuashonrú*** | ***Stádas*** |
| Lár Bhaile Dhún Droma, Aonad 2. | Léas imithe in éag ó 2017 | Bhreathnaigh Dlíodóirí Eversheds air sin arís agus tá siad le conclúid chríochnaitheach a chur in iúl dúinn; dealraíonn sé go bhfuil síneadh dlíthiúil ar an léas agus go bhfuil ár dtionóntacht sábháilte dá bharr. Ag fanacht ar chonclúid fhoirmiúil. |
| Teach Manguan, Maigh Eo | Ní mór tailte a aistriú ar ais chuig BOOÁCDL. Úsáid neamhcheadaithe an áitribh. An réadmhaoin fós faoi árachas ag BOOÁCDL. | Tá gach ábhar dlí a bhaineann leis sin ag Eversheds anois. Scríobh siad go foirmiúil chuig an dlíodóir a bhí againn roimhe seo ag iarraidh na comhaid uile. Déanfaidh siad athbhreithniú iomlán ansin ar an tslí le dul ar aghaidh leis an ábhar seo. |
| Campas Iarthar na Cathrach. | Clárú iomlán tailte leis an Údarás Clárúcháin Maoine, Eversheds ag obair ar na ceisteanna sin faoi láthair agus ba cheart go dtabharfaí chun críche go luath iad. Cás dlí á thógáil ag Tríú Páirtí Brunella maidir le húsáid a bhaint as comhlimistéir i gcodanna áirithe talún. Cead pleanála tugtha don Roinn Oideachais chun dhá scoil a thógáil. | BOOÁCDL páirteach sna himeachtaí anois agus é ag obair le Eversheds. Imeachtaí agus Comhfhreagras ar bun. Cleachtadh leis an PRA beagnach tugtha chun críche. Ag fanacht ar nuashonrú ón Dlíodóir. Rochtain ar thailte á hiarraidh ag BOOÁCDL. |
| Ionad Pobail Fhearann an Chaisleáin. | Comhaontú le CCFG as dáta. | Ag fanacht ar léas comhaontaithe foirmiúil ón ROS le CCFG maidir leis an Ionad Pobail. Tá BOOÁCDL sásta dul ar aghaidh leis anois. Comhaontú ar gach ceist cothabhála tugtha chun críche. |
| Halla Spóirt Dhomhnach Bat agus Páirc Imeartha Uile Aimsire. | Níl aon chomhaontú foirmiúil/chomhaontú os cionn 10 mbliana d’aois ann. Tá an cíos atá á ghearradh ar an halla ró-ard. Todhchaí na páirce imeartha le cinneadh. Níl aon muirear cothabhála á íoc ag BOOÁCDL. Cás dlí fós le réiteach maidir le tuile ar an bpáirc imeartha. | Litir i scríbhinn seolta chugainn ag an mbord a reáchtálann an tIonad Pobail agus an Pháirc Imeartha Uile-Aimsire (CLG Ionad Pobail & Fóillíochta Dhomhnach Bat/Phort Reachrann), inar sloinneadh nach bhfuil sé inmharthana ó thaobh an airgeadais de an pháirc imeartha a reáchtáil níos mó. Chomhaontaigh BOOÁCDL agus CCFG ceadúnas chun úsáid an pháirc imeartha a thabhairt do Chlub Haca Phort Reachrann. Tá an ceadúnas á dhréachtú anois agus tá cruinniú eile á eagrú chun téarmaí a chomhaontú. Tá comhaontú cúnaimh chaipitil á dhéanamh chun úsáid ag an bpobal a chinntiú. Tá litir fhoirmiúil á seoladh chuig an mbord faoin méid atá muid ag íoc gach bliain as úsáid an halla san Ionad Pobail don scoil. Ní féidir glacadh leis, as seo amach. Ní mór caibidlíocht a dhéanamh agus comhaontú foirmiúil a chur ar bun. |
| Lárionad na Scéime Malartaithe Ógra | Faoi léas, rinne an tiarna talún iniúchadh sláinte agus sábháilteachta. Tá dhá urlár a thógamar orainn féin mí-oiriúnach faoi shláinte agus sábháilteachta. Ní bhainfidís stádas sábháilteachta dóiteáin amach ach an oiread. | Rachaidh an léas in éag in 2024. Comhaontaíodh imeacht ón áitreabh an tráth sin agus lárionad nua a chuardach. Ní cheadaíonn BOOÁCDL úsáid a bhaint as an dá urlár uachtair mar nach gcomhlíonann siad caighdeáin dóiteáin. Rinneadh iarraidh chun na hurláir reatha a uasghrádú. Comhairle dlí á fáil maidir leis sin agus tuarascáil á leagan amach ag Ailtire. |
| Seanstáisiún na nGardaí, Baile Bhlainséir. | Is mian le hOifig na nOibreacha Poilí comhaontú ar bhonn foirmiúil a dhéanamh, níl aon chomhaontú ann faoi láthair, cé gur thionóntaí sinn le 20 bliain anuas. | Ag caint le hOifig na nOibreacha Poiblí chun tionóntacht a chur ar bhonn foirmiúil ansin le léas. Ag féachaint ar an bhfoirgneamh malartáin a bhfuil a léas imithe in éag ó 2017. |
| Beart Clárúcháin Maoine. | Ní mór gach maoin a chlárú. BOOÁCDL ag obair le Dlíodóir agus leis an Roinn Oideachais. | Ar Bun. Céim a trí tugtha chun críche. Ag dul ar aghaidh chuig an gcéad chéim eile. Nuashonruithe tugtha don Roinn Oideachais. Tá orainn comhaontú foirmiúil a fháil maidir le gach léas roimhe seo a bhí i bhfeidhm roimh 2015. Tosóidh an fhoireann mhaoine air sin chomh luath agus a bheidh an clárúchán tugtha chun críche. |
| Halla Spóirt Bhaile Brigín. | Ar ais chuig cuspóir bunaidh. | Tá an Giomnáisiam agus an Halla ar ais anois agus tá grúpa stiúrtha á chur ar bun. Téarmaí tagartha á ndréachtú chun cuidiú leis an ionad a stiúradh i dtreo dhul chun cinn. |
| An tIonad Spóirt, Pháirc Bhaile Choilín. | An tIonad a úsáid | Ceadúnas á eisiúint chuig Comhpháirtíocht Spóirt Chontae Átha Cliath Theas chun an giomnáisiam a úsáid le haghaidh ranganna. |
| Coláiste Pobail Lusca | Mol Spóirt nua in aice na scoile | Cruinnithe chun breathnú ar cheadúnas sealadach a chur ar bun leis an gclub lúthchleasaíochta áitiúil chun rochtain a fháil ar an gcarrchlós. |

**5.3 Nuashonruithe ar Phróifílí na Foirne Tugtha ar Aird**

Daoine ag dul ar scor

Ceapacháin & Arduithe Céime

**Clár Rioscaí: Tugtha ar aird**

Thug Debbie nuashonrú do na comhaltaí faoin dul chun cinn atá déanta ar dhuine nua teacht in ionad Eileen Salmon ar an mBord. Tá súil ag Comhchoiste na mBainisteoirí go mbeidh ainmniúchán faighte tráth an chéad chruinniú BOO eile i mí Eanáir.

Chomhaontaigh comhaltaí boird go ndéanfar cruinnithe BOO a thaifeadadh ag tosú sa bhliain nua.

D’iarr comhalta cibé an bhféadfaí an loga gníomhartha a chur ar bun arís.

1. **Ábhair arna gCur faoi Bhráid ag an mBord/Coistí an Bhoird**

Ar aon dul le Buanorduithe

1. **An chéad chruinniú eile: An 17 Eanáir 2022**